Budakeszi járás Egészségfejlesztési Iroda

Gerinctorna Telkiben
2025-11-11 09:45 - 10:30 (Europe/Budapest) | Telki, Kodolányi János Közösségi Ház és Könyvtár
A gerinctorna speciálisan összeállított mozgásprogram, amely a gerinc egészségének megőrzését, a helyes testtartás kialakítását és a hátfájdalmak megelőzését vagy csökkentését szolgálja. Gyakorlatainak célja a gerincet tartó izmok erősítése, a mozgékonyság növelése, valamint az izomegyensúly helyreállítása. A torna kíméletes, minden korosztály számára végezhető, és rendszeres gyakorlással hozzájárul a jobb közérzethez, a stabilabb tartáshoz és a sérülések megelőzéséhez.
Torna időtartama: 45 perc
Ami szükséges a tornához:

jógamatrac / polifoam
vékony kispárna / törölköző a fej alá (opcionális)
kényelmes öltözet
jókedv

Információk és jelentkezés:
munkatars@efibiatorbagy.hu
+36-70-504-2290

Őrffy-Vári Valentina és Radócz Viktória
gyógytornászok

Okosan a nehéz helyzetekben
2025-11-17 17:00 - 19:00, 2025-11-24 17:00 - 19:00, 2025-12-01 17:00 - 19:00 | Budakeszi Járás Egészségfejlesztési Iroda
Problémamegoldó tréning kóstoló

A csoportos foglalkozás a kognitív viselkedésterápia egy hatékony eszközébe enged betekintést, a problémamegoldó tréningbe (PMT). Ez a rendszerszemléletű módszer széles körben használatos mind a szomatikus, mind a mentális betegellátásban.

A három alkalom során elméleti és gyakorlati síkon közelítjük meg a stresszes helyzetekkel való megküzdés témáját. A résztvevők tanulhatnak saját hozzáállásukról a kihívásokhoz, és konkrét, tudományosan bizonyított lépéseket sajátíthatnak el a PMT segítségével.

Legyen szó negatív életeseményekről vagy mindennapi problémákról, a stresszorokkal való nem hatékony megküzdés negatív hatással van testi-lelki egészségünkre. Így hát a rövid program célja elindítani résztvevőit az úton az optimizmus, az önbizalom és a hatékony problémamegoldás felé.

A program ereje a csoport támogató légkörében is rejlik, így a csoport zárt, ami azt jelenti, mindhárom alkalmon ugyanazon résztvevők vesznek részt, és az indulás után új jelentkezők nem tudnak csatlakozni. Igény szerint természetesen megismételjük a csoportot a későbbiekben.
A jelentkezéseket szeretettel várjuk minden Budakeszi járásban élő lakostól!

Fontos! A csoport 4 fő alatt nem tud elindulni.
Maximum létszám: 10 fő.
